Neogobius

Neogobius – ešeržuvių (Perciformes) būrio, grundalinių (Gobiidae) šeimos žuvų gentis.

 Paplitimas 
Savaime paplitę Juodosios ir Kaspijos jūrų baseinuose. Kaip invazinės rūšys, grundalai rubuiliai ir dniepriniai grundalai pastebėti toli nuo savo savaiminio paplitimo ribų Europoje ir Šiaurės Amerikoje.

 Invazinės Neogobius genties rūšys Lietuvoje 
 Dnieprinis grundalas (Neogobius fluviatilis). Lietuvoje buvo aptiktas 2016 metais, kada europines lydekas Neryje žvejojęs Gamtos tyrimų centro ichtiologas Kęstutis Skrupskelis sugautos lydekos skrandyje ir aptiko šią invazinę žuvų rūšįkablys.delfi.lt / Staigmena lydekos skrandyje – nauja žuvų rūšis Lietuvoje , 2016.05.11, Lukas Miknevičius
 Grundalas rubuilis (Neogobius melanostomus). Lietuvos pakrantėje pirmasis grundalas rubuilis sugautas tinklais 2002 m. rugpjūčio 28 d. Kopgalio žuvų stebėjimo stotyje. Tai buvo 19 centimetrų ilgio trejų metų patinas. Šių žuvų plėtros Klaipėdos uosto prieigose pradžia laikomi 2000–2001 metaiklaipeda.diena.lt / Naujakurės žuvys žalos nepadarė, 2007-11-23, Egidijus Bacevičius

 Rūšys 
Kaspijinis jūrinis ir kaspijinis upinis grundalai endeminiai Kaspijos jūros baseine. Dnieprinis grundalas paplitęs Juodosios jūros upių baseinuose. Grundalas rubuilis paplitęs abiejuose Kaspijos ir Juodosios jūros baseinuose bei labiausiai plintanti iš savo arealo kaip invazinė rūšis į kitus Europos regionus. Dnieprinio, kaspijinio upinio ir grundalo rubuilio rūšys viena kitai labai artimos. Dnieprinis grundalas ir grundalas rubuilis tarpusavyje gali kryžmintisonlinelibrary.wiley.com / First evidence for interspecific hybridization between invasive goby species Neogobius fluviatilis and Neogobius melanostomus (Teleostei: Gobiidae: Benthophilinae), First published: 26 April 2013, By K. Lindner, A. F. Cerwenka, J. Brandner, S. Gertzen, J. Borcherding, J. Geist and U. K. Schliewen..

Išskiriamos keturios rūšys:

 Kaspijinis jūrinis grundalas (Neogobius caspius) (Eichwald, 1831)
 Dnieprinis grundalas (Neogobius fluviatilis) (Pallas, 1814)
 Grundalas rubuilis (Neogobius melanostomus) (Pallas, 1814)
 Kaspijinis upinis grundalas (Neogobius pallasi) (L. S. Berg, 1916)

 Neogobius genties sinonimai 
 Apollonia Iljin, 1927
 Chasar Vasil’eva, 1996
 Eichwaldia Smitt, 1900
 Eichwaldiella Whitley, 1930

 Taip pat skaityti 
  Lietuvoje invazinių žuvų rūšių sąrašas

 Šaltiniai 

 Nuorodos 
 fishbase.org / Neogobius
 sciencedirect.com / from the Ponto-Caspian: Evolution and biogeography of an endemic goby species flock (Benthophilinae: Gobiidae: Teleostei), Matthew E. Neilson , Carol A. Stepien, 29 September 2008

Kategorija:Grundalinės